OSNOVNA ŠKOLA KRALJA TOMISLAVA

 N A Š I C E

KLASA: 003-06/19- 01/06

URBROJ: 2149/13-11-19- 2

Našice, 1. listopada 2019.

**ZAPISNIK**

dvadesetdruge sjednice Školskog odbora održane u utorak, 1. listopada 2019. godine s početkom u 18,40 sati u Osnovnoj školi kralja Tomislava u Našicama, Ulica Matice hrvatske 1.

Nazočni: Iva Ramljak, Branko Malenica, Marko Žigić, Vilim Bosak, Davor Pavlović, Vlatka Zahirović, ravnateljica i Blanka Sertić, tajnik škole kao zapisničar.

Opravdano nenazočni: Ana Vrlja Pavić i Miroslav Kojić

Predsjednica Iva Ramljak, pozdravlja sve nazočne članove i konstatira potrebnu većinu za pravovaljano odlučivanje.

Nazočno je pet (5) članova Školskog odbora.

 Predlaže se sljedeći

**D N E V N I R E D :**

1. Donošenje Odluke o usvajanju Zapisnika dvadesetprve sjednice Školskog odbora
2. Izvješće o realizaciji Godišnjeg plana i programa rada škole u školskoj 2018./2019. godini
3. Donošenje Odluke o usvajanju Godišnjeg plana i programa rada škole za školsku 2019./2020. godinu
4. Donošenje Odluke o usvajanju Školskog kurikuluma za školsku 2019./2020. godinu
5. Donošenje Odluke o usvajanju Statuta
6. Donošenje Odluke o otpisu knjižne građe iz fonda školske knjižnice
7. Prestanak radnog odnosa - lipanj 2019. godina
* Tomislav Pranjić,Tena Turza, Nina Erdeš, Ana Galetić,

Jelena Kruljac,Kata Jurić, Tanja Kozina, Josipa Zebić, Marko Hrga,

1. Pitanja i prijedlozi

 Predloženi dnevni red jednoglasno se usvaja.

**Točka 1.**

Predsjednica Školskog odbora izvješćuje o realizaciji zaključaka dvadesetprve sjednice Školskog odbora.

Na tekst zapisnika i zaključaka donesenih na dvadesetprvoj sjednici Školskog odbora održanoj 6. lipnja 2019. godine nema primjedbi te se jednoglasno donosi, sljedeća

**ODLUKA**

 **Školski odbor jednoglasno donosi odluku o usvajanju zapisnika dvadesetprve sjednice Školskog odbora održane 6. lipnja** **2019. godine.**

 **Točka 2.**

 Ravnateljica podnosi Izvješće o realizaciji Godišnjeg plana i programa rada škole u školskoj 2018./2019. godini, uspjehu učenika, izrečenim pedagoškim mjerama, ostvarenim planiranim projektima, realiziranim planom i programom školskih ekskurzija, izleta i izvanučioničke nastave u razrednoj i predmetnoj nastavi…

Rasprave nema i jednoglasno se donosi, sljedeća

**ODLUKA**

**Školski odbor prihvaća Izvješće o realizaciji Godišnjeg plana i programa rada škole u školskoj 2018./2019. godini.**

**Točka 3.**

Ravnateljica upoznaje Školski odbor sa sadržajem Godišnjeg plana i programa rada škole za školsku 2019./2020. godinu, planiranim projektima, broju učenika, strukturom svih zaposlenika škole, kalendarom rada škole, planom kulturne i javne djelatnosti…

Rasprave nema te se jednoglasno sljedeća

**ODLUKA**

**Školski odbor jednoglasno donosi odluku o usvajanju** **Godišnjeg plana i programa rada škole za školsku 2019. /2020. godinu.**

**Točka 4.**

Ravnateljica skraćeno prezentira sadržaj Školskog kurikuluma za školsku 2019./2020. godinu jer je dostavljen u pritku materijala svim članovima Školskog odbora.

Rasprave nema i Školski odbor jednoglasno, donosi sljedeću

**ODLUKU**

 **Školski odbor donosi Odluku o usvajanju** **Školskog kurikuluma za školsku 2019./2020. godinu.**

 **Školski kurikulum će biti objavljen na web stranici škole.**

**Točka 5.**

Školski odbor na svojoj devetnaestoj sjednici, održanoj 29. siječnja 2019. godine utvrdio je Prijedlog Statuta Osnovne škole kralja Tomislava, Našice.

 Sukladno članku 98. stavka 3. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10., 90/11., 16/12., 86/12., 94/13., 136/14-RUSRN, 152/14., 7/17. i 68/18.) dostavljen je Upravnom odjelu za prosvjetu, kulturu, sport i tehničku kulturu radi dobivanja prethodne suglasnosti na tekst Prijedloga Statuta.

 Skupština Osječko-baranjske županije na 22. sjednici održanoj 18. srpnja 2019. godine donijela je Zaključak o davanju prethodne suglasnosti na Statut Osnovne škole kralja Tomislava, Našice.

Rasprave nema i Školski odbor jednoglasno, donosi sljedeću

**ODLUKU**

 **Školski odbor donosi Odluku o usvajanju Statuta Osnovne škole kralja Tomislava, Našice.**

**Točka 6.**

Povjerenstvo za otpis fonda školske knjižnice Osnovne škole kralja Tomislava, Našice imenovano Odlukom Školskog odbora na sjednici održanoj 6. lipnja 2019. u sastavu:

 1. Ivana Ostrički, predsjednica

 2. Ivana Šteković

 3. Nela Balog

Povjerenstvo za otpis, nakon pregleda fonda školske knjižnice Osnovne škole kralja Tomislava, Našice i konzultacije sa stručnim aktivima učitelja, predlaže Školskom odboru otpis iz knjižničnog fonda:

* 151 dotrajalu knjigu
* 421 zastarjelu knjigu
* 55 uništenih knjiga
	+ od toga 55 izgubljenih/nestalih knjiga
	+ od toga 0 nevraćenih knjiga (koje nisu vraćene u razdoblju 2015.-2019. godine)

Ukupna vrijednost predloženog otpisa iznosi 37.100,26 kn.

Nakon kraće rasprave, Školski odbor, donosi

**ODLUKU**

**Školski odbor, sukladno Zapisniku Povjerenstva za otpis knjižnične građe, odobrava otpis 627 svezaka knjižnične građe u vrijednosti od 37100,26 kuna.**

**Točka 7.**

Nakon obrazloženja ravnateljice, Školski odbor jednoglasno, donosi sljedeću

**ODLUKU**

**Školski odbor upoznat je s razlozima i daje suglasnost za prestanak radnog odnosa zasnovanog na određeno vrijeme, sljedećim učiteljima**:

1. Tomislavom Pranjićem
2. Tenom Turza,
3. Ninom Erdeš,
4. Anom Galetić,
5. Jelenom Kruljac
6. Katom Jurić,
7. Tanjom Kozina,
8. Josipom Zebić i
9. Markom Hrgom

 Svim navedenim učiteljima radni odnos je prestao u mjesecu lipnju 2019. godine, učiteljima predmetne nastave završetkom nastavne godine, a učiteljima razrednicima dana 28. lipnja 2019. godine.

 Svi su, osim Nine Erdeš, ponovno zasnovali radni odnos dana 9. rujna 2019. godine u našoj osnovnoškolskoj ustanovi na određeno vrijeme do popune radnog mjesta natječajem, a najduže do 60 dana. .

**Točka 7.**

Pitanja i prijedloga nije bilo.

Sjednica je zaključena u 19,30 sati.

Zapisničar: Predsjednica Školskog odbora:

Blanka Sertić Iva Ramljak